CELEX: 62021TN0665
Language: lv
Date: 2021-10-18 00:00:00
Title: Lieta T-665/21: Prasība, kas celta 2021. gada 18. oktobrī – Civitta Eesti/Komisija

6.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 490/51
            
         
      Prasība, kas celta 2021. gada 18. oktobrī – Civitta Eesti/Komisija
      (Lieta T-665/21)
      (2021/C 490/62)
      Tiesvedības valoda – angļu
      
         Lietas dalībnieki
      
      
         Prasītāja: Civitta Eesti AS (Tartu, Igaunija) (pārstāvis: C. Ginter, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt atbildētājas 2021. gada 12. oktobra lēmumu (1) noraidīt prasītājas piedāvājumu publiskā iepirkuma procedūras MOVE/2020/OP/0008 “Juridiskā, sociālekonomiskā un tehniskā palīdzība enerģētikas, mobilitātes un transporta jomā” 5. daļā “Sociālekonomiskās palīdzības pasākumi mobilitātes un transporta jomā”;
               
            
                  —
               
               
                  atcelt visus izrietošos, paredzētos vai saistītos pasākumus, tostarp pat vēl nezināmus pasākumus, ko atbildētāja veikusi saistībā ar iepriekš minētās iepirkuma procedūras 5. daļu, un it īpaši atcelt piedāvājumu novērtējuma ziņojumus un visus līgumus, kas noslēgti ar izraudzīto pretendentu; un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka, noraidot prasītājas piedāvājumu, atbildētāja esot pieļāvusi acīmredzamu kļūdu vērtējumā un tādējādi esot pārkāpusi Regulas (ES, Euratom) 2018/1046 (2) 168. panta 6. punktu.
               
            
                  2.
               
               
                  Ar otro pamatu tiek apgalvots, ka, noraidot prasītājas piedāvājumu un neņemot vērā prasītājas paskaidrojumus saistībā ar tās tehniskā piedāvājuma pastāvēšanu un integritāti, atbildētāja esot pārkāpusi Eiropas Savienības Pamattiesību hartas 41. pantu.
               
            
         (1)  Kā prasītājai paziņots ar atbildētājas 2021. gada 12. oktobra vēstuli Nr. Ares (2021) 6214855.
      
         (2)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV 2018, L 193, 1.–222. lpp.).